hotchpotch/miracl-hf-unified huggingface dataset:
Julia Louis-Dreyfus
Julia Scarlett Elizabeth Louis-Dreyfus (s. 13. tammikuuta 1961 New York, New York, Yhdysvallat) on yhdysvaltalainen näyttelijä, koomikko ja tuottaja. Hänet tunnetaan muun muassa rooleistaan televisiosarjoissa "Seinfeld", "Edessä uusi elämä" ja "Rouva varapresidentti".
Hänet on palkittu uransa aikana yhdellätoista Emmyllä, Golden Globella, kahdeksalla SAG-palkinnolla ja viidellä American Comedy Awards -palkinnolla. Vuonna 2010 hän sai tähden Hollywood Walk of Famelle.
Louis-Dreyfus syntyi New Yorkissa 13. tammikuuta 1961. Hänen vanhempansa erosivat hänen ollessaan yksivuotias. Louis-Dreyfusin äiti Judith oli kirjailija ja isä Gérard oli ranskanjuutalainen miljonääriliikemies. Hänen isoisänsä oli ranskanjuutalainen, tarkemmin alsacenjuutalainen miljonääriliikemies.
Näyttelemisen hän aloitti vuonna 1982 "Saturday Night Livessä". Hän jatkoi siellä kolmen vuoden ajan, kunnes hän sai muutaman pienen elokuvaroolin ja teki pieniä rooleja televisiosarjoissa.
Vuodesta 1989 vuoteen 1998 Louis-Dreyfus näytteli Elaine Benesia NBC:n televisiosarjassa "Seinfeld". Hän näytteli sarjassa kaikki yhdeksän tuotantokautta ja kolmea jaksoa lukuun ottamatta hän esiintyi kaikissa jaksoissa. Yksi jaksoista, jossa hän ei esiintynyt oli sarjan pilottijakso. Vasta ensimmäisen jakson jälkeen NBC:n tuottajat vaativat sarjan luojia Jerry Seinfeldiä ja Larry Davidia lisäämään sarjaan naishahmon. Roolistaan Elaine Benesinä hänet palkittiin Primetime Emmyllä, Golden Globella ja viidellä SAG-palkinnolla.
Louis-Dreyfus näytteli vuosina 2006–2010 omassa televisiosarjassaan "Edessä uusi elämä", josta hänet palkittiin parhaan naispääosan Primetime Emmyllä vuonna 2006.
Vuodesta 2012 Louis-Dreyfus on näytellyt HBO:n televisiosarjassa "Rouva varapresidentti". Roolistaan Yhdysvaltain varapresidentti Selina Meyerina Louis-Dreyfus on saanut kuusi peräkkäistä parhaan naispääosan Primetime Emmyä. Sarjan tuottajana hänet on palkittu Emmyllä kolmesti.
Louis-Dreyfus on ollut naimisissa Brad Hallin kanssa vuodesta 1987 lähtien ja heillä on kaksi lasta, Henry (s. 1992) ja Charles (s. 1997).
Syyskuussa 2017 Louis-Dreyfus kertoi Twitterissä sairastuneensa rintasyöpään.
Girlschool
Girlschool on englantilainen heavy metal -yhtye ja se on yksi tunnetuimmista sekä pitkäikäisimmistä naismuusikoista koostuvista NWOBHM-yhtyeistä. Yhtye on perustettu 1970-luvun loppupuolella, aluksi nimellä Painted Lady ja sen perustajajäsenet olivat Enid Williams (basso) ja Kim McAuliffe (kitara). Molemmat ovat yhtyeessä yhäkin mukana, muut jäsenet ovat tällä hetkellä pitkäaikainen rumpali Denise Dufort sekä Jackie Chambers, joka on korvannut edesmenneen kitaristi Kelly Johnsonin.
Yhtyettä on joskus sanottu "naispuoliseksi Motörheadiksi" – yhtyeet ovat keikkailleet usein yhdessä ja tehneet jopa kuuluisan yhteis-EP:n St. Valentines Day Massacre.
Michael Richards
Michael Richards (s. 24. heinäkuuta 1949 Culver City, Kalifornia, Yhdysvallat) on yhdysvaltalainen näyttelijä. Richards oli jo nuorena kiinnostunut näyttelemisestä. Hänestä tulikin näyttelijä, kunnes Vietnamin sodan aikana hänet lähetettiin Länsi-Saksaan. Länsi-Saksasta palattuaan hän jatkoi näyttelemistä. Hänen suuria esikuviaan olivat Jacques Tati ja Charlie Chaplin, jotka tunnettiin fyysisen komedian taitajina.
Vuonna 1989 hän esiintyi The Today Show'ssa ja hänen esityksensä vakuutti Jerry Seinfeldin. Seinfeld kysyi, josko Richardsilla olisi kiinnostusta Seinfeld-sarjaa kohtaan. Richards oli kiinnostunut, koska hän pääsi näyttelemään juuri sellaista roolia, missä tarvitsi käyttää fyysisen komiikan taitoja. Richards sai roolin sarjasta ja näytteli siinä Jerryn omituista naapuria, Cosmo Krameria. Hän sopi rooliinsa täydellisesti ja sai jopa kolme Emmy-palkintoa, enemmän kuin kukaan muu "Seinfeldin" näyttelijöistä.
"Seinfeldin" jälkeen hän tuotti ja näytteli "The Michael Richards Show"'ssa, mutta se ei odotuksista huolimatta menestynyt laisinkaan. Vain muutaman jakson jälkeen se lopetettiin, ja sen jälkeen Richards on esiintynyt vain harvoissa ohjelmissa ja elokuvissa. Richards on eronnut ja hänellä on avioliitostaan yksi lapsi.
17. marraskuuta 2006 Richards herjasi stand up -esityksensä aikana mustaa häirikköä yleisössä rasistisin sanoin, mistä nousi Yhdysvalloissa suuri häly. Hän pahoitteli tapahtunutta "Late Show with David Lettermanissa" muutaman päivän kuluttua. Richards on kertonut pitävänsä itseään uskonnoltaan juutalaisena vaikka ei olekaan muodollisesti kääntynyt juutalaiseksi eikä ole syntyperältään juutalainen.
Rea Mauranen
Rea Tellervo Mauranen-Nuru (s. 25. huhtikuuta 1949 Helsinki) on suomalainen näyttelijä, joka on palkittu kahdesti Jussi-patsaalla.
Mauranen valmistui Suomen Teatterikoulusta vuonna 1973, minkä jälkeen hän näytteli yhdeksän vuotta KOM-teatterissa ja sittemmin myös useita vuosia Helsingin kaupunginteatterissa. Vuonna 1995 Mauranen jäi freelanceriksi. Hän on myös levyttänyt useaan otteeseen KOM-teatterin yhteydessä.
Mauranen on voittanut Jussi-palkinnon parhaasta naispääosasta elokuvassa "Tulipää" (1980) sekä parhaasta naissivuosasta elokuvasta "Neitoperho" (1997).
Hän näyttelee yhtä pääosista, Tasavallan Presidentin kansliapäällikkö Marjatta Kuusistoa vuonna 2017 alkaneessa Ylen draamasarjassa "Presidentti".
David Frankfurter
David Frankfurter (9. heinäkuuta 1909 Daruvar, Itävalta-Unkari [nykyään Kroatiaa] – 19. heinäkuuta 1982 Tel Aviv, Israel) on tullut tunnetuksi kansallissosialistisen puolueen Sveitsin osaston johtajan Wilhelm Gustloffin murhasta.
David Frankfurter, ylirabbiini tohtori Mosche (Moritz) Frankfurterin poika, opiskeli vuodesta 1929 lääketiedettä Wienin, Leipzigin, Frankfurt am Mainin yliopistoissa. Vuonna 1933 hänet karkotettiin Saksasta, minkä jälkeen hän jatkoi opintoja Bernin yliopistossa. 4. helmikuuta 1936 hän murhasi neljällä pistoolinlaukauksella kansallissosialistisen puolueen Sveitsin osaston johtajan Wilhelm Gustloffin. Teon motiivit olivat poliittiset ja etniset; kansallissosialistien ja Gustloffin karkea antisemitismi (hän oli julkaissut Siionin viisaiden pöytäkirjat Sveitsissä) saivat Frankfurterin ryhtymään tekoonsa. Tekonsa jälkeen Frankfurter meni itse poliisiasemalle ja tunnusti tekonsa sanoen: ”Ammuin, koska olen juutalainen.” Kansallissosialistit kohottivat surmansa saaneen Gustloffin propagandassaan ”veritodistajaksi” ja nimesivät hänen mukaansa KdF-laivaston lippulaiva Wilhelm Gustloffin. Saksalaisten miehitettyä Jugoslavian he vangitsivat Frankfurterin isän Moritz Frankfurterin ja kiduttivat tämän 6. huhtikuuta 1941 kuoliaaksi. Sveitsin viranomaiset sen sijaan kielsivät kansallissosialistien toiminnan Sveitsissä levottomuuksien pelosta.
David Frankfurter tuomittiin 14. joulukuuta 1936 Churissa murhasta verrattain lievään 18 vuoden vankeusrangaistukseen. Oikeudenkäynti herätti suurta kansainvälistä huomiota. Yhdeksän vuoden rangaistuksen jälkeen Frankfurter armahdettiin 1. kesäkuuta 1945 – Saksan antautumisesta oli alle kuukausi – ja karkotettiin Sveitsistä. Frankfurter muutti tuolloiselle brittien mandaattialueelle Palestiinaan, Tel Aviviin. Itsenäistyneessä Israelissa Frankfurterista tuli puolustusministeriön virkamies. Israelissa asuessaan Frankfurter julkaisi kaksi kirjaa, saksankielisen "Rache" (”Kosto”) ja englanninkielisen "I killed a Nazi Gauleiter" (”Tapoin natsien Gauleiterin”), jossa hän kerskaili murhateollaan. Vuonna 1969 Graubündenin kantonin suuri neuvosto peruutti Frankfurterille langetetun maahantulokiellon.
Lidingöloppet
Lidingöloppet on maailman suurin maastojuoksukilpailu, vuodesta 1982 mainittuna Guinnessin ennätyskirjassa. Kilpailua järjestetään Ruotsin Lidingön saarella, Tukholman lähellä. Lidingöloppet juostaan joka vuosi yhtenä viikonloppuna syyskuun lopussa tai lokakuun alussa ja Lidingöloppet-tapahtuma koostuu useammasta kilpailusta. Lidingöloppetiin osallistuu vuosittain lähes 30 000 juoksijaa, sekä kilpaurheilijoita että kuntoilijoita ympäri maailman. Vuonna 2005 Lidingöloppetiin osallistui kilpailijoita 25 maasta. Lidingöloppetiin osallistuu vuosittain noin 500 suomalaista.
Tapahtuman pääjärjestäjät ovat yleisurheiluseura IFK Lidingö Friidrott sekä hiihto- ja suunnistusseura IFK Lidingö Skid- & Orienteringsklubb.
Yhteensä kilpailu- ja kuntoilusarjoja on 43. Päämatka on miehille 30 kilometrin juoksu ja naisille 10 kilometriä. Lisäksi naiset voivat juosta 30 kilometrin kilpailun.
Lidingöloppet juostiin ensimmäistä kertaa vuonna 1965. Idea kilpailun järjestämisestä oli IFK Lidingön Kacke Karlbergin ja Sven Gärderudin. Ensimmäisenä vuotena kilpailuun ilmoittautui 644 juoksijaa, joista 512 juoksi maaliin. Seuraavana vuonna 1 392 juoksijaa ilmoittautui ja heistä 1 169 juoksi maaliin. 10 000 ilmoittautuneiden raja rikkoutui 1978 (11 072 ilmoittautuneesta 8 882 juoksi maaliin) ja 20 000 raja jo 1981 (20 200 ja 16 344). 30 000 ilmoittautuneiden raja ylittyi ensimmäistä kertaa 1989 (30 824 ilmoittautunutta joista 23 889 juoksi maaliin). Lidingöloppetin osanottajaennätys, 36 926 ilmoittautunutta, on vuodelta 2009.Miesten päämatka on 30 kilometriä. Naisilla matkat ovat 10 ja 30 kilometriä.
Petri Nevalainen
Petri Nevalainen (s. 1962 Pieksämäki) on tietokirjailija ja toimittaja.
Petri Nevalainen on toiminut Valittujen Palojen toimitussihteerinä, työskennellyt Lontoossa Britannian yleisradioyhtiö BBC:n palveluksessa vuosina 1988–1997 sekä päätoimittanut aikakauslehti Kampanjaa. Hän on ollut myös uusmediayhtiö MatchON.comin projektipäällikkö sekä kirjoittanut ja toimittanut lukuisia kirjoja. Nykyään hän toimii vapaana toimittajana on avustaa muun muassa Fine Wine -lehteä, johon hän haastatteli Stingiä tämän omalla viinitilallaan. 
Suomen televisiossa Nevalainen on juontanut ja toimittanut "Palaneen Käry" -ajankohtaisohjelmaa. Hän opiskeli yliopistossa englantilaista filologiaa ja teki gradunsa Marx-veljeksistä. Nevalainen on koulutukseltaan filosofian maisteri.
Petri Nevalainen on naimisissa ja hänellä on yksi lapsi.
Stephen Baxter
Stephen Baxter (s. 13. marraskuuta 1957 Liverpool) on englantilainen tieteiskirjailija. Hänellä on oppiarvo matematiikassa ja insinööritieteissä.
Baxter sanoo nuorena ajatelleensa ihmisen olevan pohjimmiltaan rationaalinen olento, mutta on nyttemmin muuttanut mieltään. Baxterin kirjoissa henkilöt ovatkin usein irrationaalisia, sillä kirjailija väittää tämän lisäävän heidän autenttisuuttaan.
Kun Baxterilta pyydettiin Warhammer 40,000 -aiheista kirjaa, hän totesi, ettei kyennyt kirjoittamaan sarjan kuvaamasta totalitaarisesta yhteiskunnasta, koska se oli niin suuressa ristiriidassa hänen oman maailmankuvansa kanssa. Kysyessään miten tällaista taustaa vasten voi kirjoittaa, kirjailijalle vastattiin: "Ajattele vaikka irakilaisia, he kouluttavat teini-ikäisiä poikia ajamaan skoottereilla miinakenttien läpi, räjäyttämään miinat, niin että jalkaväki pääsee läpi. Heidät on koulutettu uskomaan, että jos he kuolevat taistelussa, he pääsevät suoraan taivaaseen, missä Allah ottaa heidät avosylin vastaan. Sitä tapahtuu juuri tällä hetkellä sinun planeetallasi. Jos et kykene ymmärtämään tätä, kirjoittamaan näkökulmasta tai ihanteesta, joka poikkeaa täysin omastasi, niin miten luulet voivasi kirjoittaa muukalaisista ja tulevaisuudesta?" Baxter myöntää tässä kommentissa olleen ajatusta.
Baxter on tuottelias ja monipuolinen, hänen teoksensa jakaantuvat kolmeen varsin erilaiseen pääkategoriaan ja useisiin alakategorioihin.
"Pääartikkeli:" Xeelee-sarja
Xeelee Sequence -tarinat sijoittuvat kaukaiseen tulevaisuuteen ja kattavat ajallisesti vuosimiljoonia. Sarjassa ihmisistä on muodostumassa maailmankaikkeuden toiseksi voimakkain rotu jumaltenkaltaisten xeeleiden jälkeen. Ihmiset käyvät sotaan xeeleitä vastaan, mutteivät ymmärrä xeeleiden käyvän samanaikaisesti paljon suurempaa taistelua. Vaikuttavuuden lisäämiseksi xeeleet eivät esiinny yhdessäkään sarjan novellissa. 
Xeelee-sarjassa Baxter halusi käsitellä ihmisen rajallisuutta. Hän arvioi, ettei ihminen voi lopulta kehittyä aina vain viisaammaksi ja älykkäämmäksi. Xeeleiden konflikti toisen muukalaisrodun kanssa on niin valtava, etteivät ihmisaivot kykene ymmärtämään sitä. Lisäksi ihmisistä tulee kuin loisia xeeleiden ylivoiman edessä.
Baxterin nykypäivän maa -tarinat ovat humaanisempia huolellisesti kuvatuilla henkilöhahmoillaan. Nämä kirjat ovat myös paljon synkempiä kuin hänen muut kirjat ja eivätkä usein kuvaa paljoa toivoa ihmisyydelle. Jokainen kirja "Manifold"-trilogiassa on kohdistunut on Fermin paradoksin mahdolliseen selitykseen. Hänen "Evolution"-tarinansa ovat myöhempää kehitystä ja näyttävät kasvavaa kiinnostusta ihmisyyden evoluutioon. Baxter myös hallitsee lukuisia muita tyylejä. Vuosina 1995–2004 Baxter sai ainakin 15 eri kirjallisuuspalkintoa.
Terry Pratchettin kanssa yhteistyössä kirjoitettu sarja Maata muistuttavista rinnakkaismaailmoista.
John Forsythe
John Forsythe (oik. John Lincoln Freund, 29. tammikuuta 1918 Penn's Grove, New Jersey, Yhdysvallat – 1. huhtikuuta 2010 Santa Ynez, Kalifornia, Yhdysvallat) oli yhdysvaltalainen näyttelijä.
Forsythe ryhtyi näyttelijäksi vastoin isänsä tahtoa aloittaen uransa kuunnelmissa ja Broadwaylla ennen kuin Warner Bros. kiinnitti hänet. Toisen maailmansodan aikana Forsythe esiintyi viihdyttäjäjoukoissa.
Hän esiintyi urallaan Alfred Hitchcockin elokuvissa "Mutta... kuka murhasi Harryn?" (1955) ja "Topaz" (1969). Suurimman menestyksensä hän saavutti kuitenkin televisiossa: Forsythe tunnetaan saippuasarja "Dynastian" öljypohatta Blake Carringtonina ja "Charlien enkeleiden" salaperäisen nimikkomiehen äänenä. Forsythe antoi äänensä Charles Townsendille myös "Charlien enkelit" -aiheisissa elokuvissa "Charlien enkelit" (2000) ja "" (2003).
Forsythea hoidettiin vuonna 2006 paksusuolen syövän takia. Hän kuoli keuhkokuumeeseen 92-vuotiaana.
Avelina
Avelina on vanha germaaninen naisen nimi, josta muodostui mm. englantilainen Evelyn ja mahdollisesti suomalainen Eveliina. Avelina on väännös ranskalaisesta nimestä Aveline, joka puolestaan on Avila-nimen hellittelymuoto. Avila on ilmeisesti keskiajalla johdettu sanasta Avis, joka tarkoittaa lintua latinaksi.
Väestörekisterikeskuksen internetsivujen mukaan Suomessa on 6 naista saanut nimekseen Avelina.
Amanda
Amanda on useissa eurooppalaisissa kielissä esiintyvä naisen etunimi.
Nimen kehitti 1600-luvulla vaikuttanut näytelmäkirjailija Colley Cibber. Hän käytti suoraan latinankielistä sanaa "amanda", joka tarkoittaa ’rakastettavaa’.
Suomessa on käytetty nimestä muunnelmia Mandi, Manta ja Manda. Englanninkielisissä maissa nimen eräs muunnelma on Mandy. Samasta latinan verbistä "amare", ’rakastaa’, johdettuja naisen etunimiä ovat myös ranskankielinen etunimi Aimée sekä siitä eri aikoina johdetut englanninkieliset etunimet Amy ja Aimee.
Lokakuuhun 2016 mennessä 37 742 naista oli saanut Suomessa nimekseen Amanda. Nimi Manda oli samaan ajankohtaan mennessä annettu noin 530 naiselle, nimi Mandi 509 naiselle, nimi Manta 278 naiselle ja nimi Mandy noin 60 naiselle.
Niina
Niina tai Nina on ulkomaalaisperäinen naisen etunimi.
Nina on venäläinen hellittelymuoto Anninasta, joka taas tulee Annasta. Mahdollisesti sitä on käytetty myös useista feminiineistä sukunimistä, jotka päättyvät kirjaimiin "-nina". Antoninakin on voinut joskus lyhentyä Ninaksi. Niña tarkoittaa myös espanjaksi pientä tyttöä.
Nimi voi myös pohjautua Niniven kaupungin kreikkalaiseen nimeen Ninos, assyrian Ninua, Nina. Babylonialaisten hedelmällisyyden jumalattaren nimi oli myös johdettu Ninivestä.
Läntisessä kristikunnassa Niinaa on pidetty Antonia- ja Christiane -nimisten pyhimysten nimien lyhentymänä. Itäinen perinne tuntee Christiana Gruusialaisen, jota on sanottu "Gruusian valistajattareksi" 300-luvun alussa. Tarina kertoo, että hän oli Jerusalemin patriarkan veljentytär, joka joutui pakenemaan Armeniaan kautta Gruusiaan, missä hän valisti kansaa.
Väestörekisterikeskuksen mukaan Suomessa on lokakuuhun 2017 mennessä 13 471 naista on saanut nimekseen Niina ja 18 240 Nina.
Lokakuun 26. Suomen almanakassa on sekä Niina että Nina ja ruotsinkielisessä almanakassa Nina ja Ninni. Samana päivänä juhlii myös Amanda, jolla ei ole kuitenkaan mitään tekemistä näiden kanssa. Niina on otettu almanakkaan 1973. Samana vuonna Nina pääsi ruotsinkieliseen almanakkaan, mutta vasta vuonna 2005 suomenkieliseen.Listan henkilöt ovat suomalaisia.
Annikki Järvinen
Riitta Annikki Järvinen, o.s. Leino (s. 27. helmikuuta Tampere) on suomalainen kasvatustieteilijä ja Tampereen yliopiston aikuiskasvatuksen professori emeritus. Hänen tutkimuksensa ovat käsitelleet työelämän aikuiskoulutusta, työssä oppimista sekä aikuisten ja aikuiskasvattajien oppimis- ja kehitysprosesseja.
Järvinen syntyi suunnittelija Lauri Leinon ja opettaja Hilkka Annikki Huhtalan perheeseen, hänen puolisonsa vuodesta 1963 on professori Pertti Järvinen. Ylioppilaaksi Annikki Järvinen tuli Tampereen tyttölyseosta 1962 ja valmistui yhteiskuntatieteiden maisteriksi 1967 ja filosofian lisensiaatiksi 1970 Tampereen yliopistosta, jossa hän väitteli filosofian tohtoriksi 1985. Järvinen työskenteli Tampereen yliopistossa eri tehtävissä vuodesta 1968, Jyväskylän yliopiston palveluksessa hän oli 1989–1998, joskin virkavapaalla vuodesta 1991. Tampereen yliopiston kasvatustieteen vs. apulaisprofessori Järvinen oli 1991–1992 ja työskenteli sitten yliopistossa aikuiskasvatuksen parissa. Hän oli aikuiskasvatuksen, erityisesti ammatillisen aikuiskoulutuksen määräaikainen apulaisprofessori 1996–1998, professori hän oli vuodesta 1998. Hän on toiminut myös hallituksen jäsenenä ja laitosjohtajana Tampereen yliopistossa ja osallistunut useisiin hankkeisiin, työryhmiin ja toimikuntiin.
Aikuiskasvatuksen kilta r.y. valitsi Järvisen vuoden 2005 aikuiskouluttajaksi. Hän jäi samana vuonna eläkkeelle.
Bianchina
Bianchina on italialaisen Autobianchin valmistama , joka pohjautuu Fiat 500 -henkilöautoon. Arvioiden mukaan Bianchinoja valmistettiin vuosien 1957–1970 välisenä aikana noin 275 000 kappaletta.
Elokuvaohjaaja George Lucasilla oli nuoruudessaan isänsä ostama Bianchina.
Metal Gear Acid
Metal Gear Acid (myös Metal Gear Ac!d) on Shinta Nojirin ohjaama ja Konamin julkaisema vuoropohjainen hiiviskelypeli, joka on julkaistu vuonna PlayStation Portablelle. Pelin tarina ei virallisesti kuulu "Metal Gear" -sarjan juonijatkumoon. Pelille on ilmestynyt myös jatko-osa, "Metal Gear Acid 2".
Vuonna 2016 terroristit kaappaavat lentokoneen, joka kuljettaa seuraavaksi Yhdysvaltain presidentiksi povattua senaattori Viggo Hachia. Terroristit vaativat Yhdysvaltain hallitukselta jotakin, joka kulkee nimellä "Pythagoras". Yhdysvaltain hallitus saa nopeasti selville, että "Pythagoras" on Afrikassa sijaitsevan Molonin tasavallan salainen sotilasprojekti, jonka takana on Lobito-suuryhtiö. Terroristit uhkaavat surmata Hachin, elleivät he saa Pythagorasta muutaman vuorokauden sisällä.
Molonin hallitus kieltäytyy tekemästä yhteistyötä Yhdysvaltojen kanssa, joten amerikkalaiset lähettävät erikoisjoukkoja hakemaan Pythagoraan. Molonilaiset kuitenkin surmaavat pian joukon jäsenet, joten Yhdysvaltain hallitus joutuu värväämään eläkkeelle siirtyneen palkkasoturin Solid Snaken tunkeutumaan Lobiton laboratorioon Molonissa, pelastamaan senaattorin ja ottamaan selvää Pythagoraan todellisesta luonteesta.
Walsenburg
Walsenburg on kaupunki Coloradossa, Yhdysvalloissa. Se on Huerfanon piirikunnan hallinnollinen keskus. Kaupungin väkiluku on 4 182 ().
Walsenburgin pinta-ala on United States Census Bureaun mukaan 6,0 km², josta kaikki on maata. Vuoden 2000 väestönlaskennan aikaan kaupungissa oli 4 182 asukasta, 1 497 taloutta ja 881 perhettä. Väentiheys on 693,0 ihmistä neliökilometriä kohden.
Deathmatch
Deathmatch (DM, Player versus All, PvA, Free-For-All, FFA, suom. joskus tappomatsi) on pelimuoto, joka on yleinen eritoten ensimmäisen persoonan ammuntapelien moninpeleissä. Pelimuodossa kaikki toiset pelaajat ovat vihollisia ja tavoite on tappaa mahdollisimman monta muuta pelaajaa ennen tietyn rajan täyttymistä.
Jossain muodoissa pelaajilla on useampi elämä ja hän kuoltuaan ilmestyy jonnekin uudelleen (). Erän loppumisen rajana on voi olla yhden pelaajan saavuttama tietty ennalta määrätty määrä tappoja ("frag limit"), tai ajan loppuminen. Erän loputtua voittaja on pelaaja, joka on saavuttanut eniten tappoja.
Kartalta voi tyypillisesti löytää parannuksia, panssaria, uusia aseita tai ammuksia (yleisnimityksenä "power-ups").
Tärkeä mitta pelaajan suoriutumiselle on tappojen ja kuolemien suhde ("kill-ratio", "K/D").
Variantteja ovat team deathmatch, jossa pelaajat on jaettu tyypillisesti kahteen joukkueeseen, jotka pelaavat toisiaan vastaan.
Toinen yleinen variantti on last man standing (LMS). Pelaajilla on tarjoitettu määrä elämiä ja tavoitteena on selvitä hengissä viimeiseksi ja tappaa muut pelaajat.
Uudempi variantti on battle royale, joka yhdistelee elementtejä selviytymispeleistä. Battle royale on last man standing yhdellä elämällä, mutta ympäristö on tyypillisesti laajempi ja realistisempi kuin räiskintäpelien sokkelot.
Glenwood Springs
Glenwood Springs on kaupunki Coloradossa, Yhdysvalloissa. Se on Garfieldin piirikunnan hallinnollinen keskus. Kaupungin väkiluku on 7 736 ().
United States Census Bureaun mukaan Glenwood Springsin pinta-ala on 12,5 km², josta 0,21 % on vettä. Colorado Mountain College sijaitsee osin Glenwood Springsissä.
Glenwood Springsissä oli vuoden 2000 väestönlaskennan aikaan 7 736 asukasta, 3 216 taloutta ja 1 926 perhettä. Väentiheys on 622,3 ihmistä neliökilometriä kohden.
Salida (Colorado)
Salida on Chaffeen piirikunnan hallinnollinen keskus Yhdysvaltain Coloradossa. Sen väkiluku on 5 504 ().
Yhdysvaltain väestönlaskentaviraston mukaan Salidan pinta-ala on 5,7 km². Arkansasjoki virtaa kaupungin halki. Vuoden 2000 väestönlaskennan aikaan kaupungissa oli 5 504 asukasta, 2 504 taloutta ja 1 449 perhettä. Väestötiheys oli tuolloin 957,3 as/km².
Huánuco
Huánuco on kaupunki Perun Andeilla. Se on samannimisen Huánucon alueen pääkaupunki.
Kaupungin asukasluku on noin 170 000. Se sijaitsee 1890 metrin korkeudessa.
Kaupunki perustettiin 15. elokuuta 1539.
Kaupungin lähellä on arkeologinen kohde Kotoshin temppeli.
Tingo Marían kaupunki Huánucon lähellä on suosittu turistikohde.
Huánuco sijaitsee Limasta noin 10 tunnin maantiematkan päässä. Huanucossa on myös lentokenttä, (Aeropuerto Alf. FAP David Figueroa F.) jonne LC Busre lentää säännöllisesti Limasta.
Radio Keski-Savo
Radio Keski-Savo oli Pieksämäellä toiminut paikallisradio, joka tavoitti päivittäin 9 000, ja viikoittain 33 000 kuuntelijaa. Kanava toimi taajuudella 102,2 MHz. Radion toiminnasta vastasi Grammari-Ari Oy. Radio Keski-Savon toimilupa oli voimassa vuoden 2006 loppuun. Radioasema lopetti kuitenkin lähetyksensä jo 27.8.2006 kello 20.07. Radio Keski-Savo haki toimilupaa keväällä 2006 vuosiksi 2007–2011, mutta peruutti hakemuksensa ennen toimilupien myöntämistä toukokuun 2006 lopussa.
Radio Keski-Savo oli alkuperäiseltä nimeltään Radio Pieksämäki. Sen toiminta alkoi 1. joulukuuta 1985.
Itäinen maakunta (Kenia)
Itäinen maakunta oli yksi Kenian seitsemästä maakunnasta. Sen pohjoisraja oli yhteinen Etiopian kanssa. Maakunnan pääkaupunki on Embu. Kenia lakkautti maakuntansa vuonna 2013.
Maakunnan aluetta asuttaa pääosin Kamba-kansa ja useat maataloutta harrastavat heimot. Vuonna 2008 siellä oli 5 456 200 asukasta Vuonna 1979 sen asukasmäärä oli 2,7 miljoonaa ja vuonna 1999 4 631 799. Pinta-alaltaan se oli 159,891 km² ollen Kenian toiseksi suurin maakunta.
Vince Welnick
Vince Welnick (21. helmikuuta 1951 – 2. kesäkuuta 2006) oli yhdysvaltalainen kosketinsoittaja, joka soitti Grateful Deadissa vuodesta 1990 yhtyeen hajoamiseen 1995 saakka.
Welnick syntyi Phoenixissa, Arizonassa ja aloitti koskettimien soiton teini-ikäisenä. Hän soitti nuorena The Tubesissa ja sen hajoamisen jälkeen Todd Rundgrenin kanssa. Kun Grateful Deadin entinen kosketinsoittaja, Brent Mydland vuonna 1990 kuoli huumeisiin, hänen korvaajakseen valittiin Welnick.
Welnickin Missing Man Formation -yhtye julkaisi albumin vuonna 1998. Hän myös soitti lyhyen aikaa Ratdogissa. Welnick kuoli kesäkuussa 2006; tapaus ilmoitettiin todennäköiseksi itsemurhaksi.
Welnick pääsi Grateful Deadin jäsenenä Rock and Roll Hall of Fameen.
Karel Stamic
Karel Filip Stamic (saks. Carl Philipp Stamitz; 7. toukokuuta 1745 Mannheim - 9. marraskuuta 1801 Jena) oli böömiläinen säveltäjä. Hän edusti Mannheimin koulukuntaa.
Stamic syntyi Mannheimissa ja opiskeli isänsä, säveltäjä Jan Stamicin johdolla. Hän soitti vuosina 1762–1770 mannheimilaisessa orkesterissa. Tämän jälkeen Stamic muutti Pariisiin, jossa hän tuli tunnetuksi violistina. Myöhemmin elämässään hän asui muun muassa Prahassa ja Lontoossa.
Stamic sävelsi 80 sinfoniaa, konserttoja ja kamarimusiikkia.
Ko Lipe
Lipe on Thaimaan länsipuolella ja Phuketin eteläpuolella sijaitseva saari, joka muodostuu kahdesta pääkukkulasta, joiden välissä on asutusta ja majoitusyrityksiä. Saaren asutus tuhoutui lähes täysin Thaimaan rannikolle iskeneessä tsunamissa 26. joulukuuta 2004.
Century Media Records
Century Media Records on metallimusiikkiin keskittynyt levy-yhtiö, joka perustettiin Dortmundissa vuonna 1988. Sillä on toimistoja Yhdysvalloissa, Brasiliassa, Saksassa, Australiassa, Ranskassa, Italiassa, Ruotsissa ja Yhdistyneessä kuningaskunnassa.
Papillon (koirarotu)
Papillon on pieni ranskalais-belgialainen koirarotu. Se kuuluu seura- ja kääpiökoiriin, FCI-ryhmään 9. Papillon on vain ulkönäöltään hieman poikkeava muunnos "phalènesta". Niillä on sama rotumääritelmä ja ne voi erottaa ainoastaan korvien asennon perusteella. Papillonille voi syntyä phalènepentuja ja päinvastoin.
Papillonia ja phalènea kutsutaan myös nimillä perhoskoira ja mannermainen kääpiöspanieli ("epagneul nain continental"). Perhoskoira-nimitys viittaa korvien perhosmaiseen ulkomuotoon. Papillon-nimi viitannee päiväperhosten ranskan- ja latinankieliseen nimeen.
Satoja vuosia sitten Länsi-Euroopassa oli pieniä luultavasti metsästysspanieleista kehittyneitä kääpiöspanieleita. Papillonilla saattaa olla yhteyksiä Aasian ja Amerikan pieniin rotuihin, mutta luotettavaa tietoa ei ole vielä pystytty selvittämään. Alun perin rotu on todennäköisesti tullut Italiasta 1100–1200-lukujen aikaan, mutta kehittynyt myöhemmin (1800-luku) Belgiassa ja Ranskassa.
Tämä rotu ihastutti hallitsijoita ja taiteilijat ovat ikuistaneet niitä maalauksiin.
1990-luvun alkupuolella papillon ja phalène yleistyivät nopeasti.
Papillon on siro kääpiörotu, joka on ilmeeltään valpas ja älykäs. Liikkeet ovat vapaat ja tyylikkäät. Sillä on pitkäkarvaiset, pystyt perhosmaiset korvat, joista juontuu rodun nimi, joka tarkoittaa ranskaksi päiväperhosta.
Pitkä karvapeite korvissa, raajojen takaosassa, varpaiden välissä ja hännässä. Turkki on pohjaväriltään valkoinen. Laikuissa kaikki värit ovat sallittuja, mutta yleisimpiä ovat tummanruskea ja punertava. Päässä valkoinen väri ei saisi olla vallitseva, mutta otsapiirto on toivottava. Koira on rakenteeltaan hyvin siro, siksi kovia töytäisyjä varottava.
Papillon on iloinen, mutkaton, vilkas, hyvin seurallinen ja ystävällinen, suorastaan seurankipeä. Se rakastaa leikkimistä ja juoksua. Papillonin tulee olla luonteeltaan tasapainoinen, itsevarma ja eloisa. Papillonit ovat lisäksi temperamenttisia ja ne voivat olla hyvin herkkiä tai hieman herkkiä ja kovapäisiä yhtä aikaa. Niissä ei saa esiintyä arkuutta eikä vihaisuutta. Tavoitteena on yhteiskuntakelpoisen seurakoiran luonne. Papillonia pidetään kääpiökoirista älykkäimpänä sijoittuen peräti sijalle 8 kaikkien koirarotujen joukossa.
Spanielitaustansa vuoksi papillonilla on selvä metsästysvietti, mikä ilmenee toisinaan esim. hyönteisten, pikkulintujen ja hiirien jahtaamisena.
Papillon on kokonaisuudessaan hyvin terve rotu sekä Suomessa että ulkomailla. Rodun edustajat sairastuvat suhteellisen harvoin ja pysyvät pirteinä vanhoiksi asti.
Papilloneilla esiintyy vain joitakin periytyviä sairauksia:
Nykyään papillon soveltuu sekä seura- että harrastuskoiraksi. Menestystä on tullut muun muassa agilityn saralla.
Iloisen luonteensa ansiosta rotu nousi Suomessa 1990-luvun alussa 20 yleisimmän joukkoon, mutta sittemmin penturekisteröinnit ovat pudonneet puoleen. Pentuja syntyy nykyään enää vain 300 ja koko kanta on n. 3000.
Verkkolasku
Verkkolasku on sähköinen lasku, jonka tiedot välitetään konekielisessä muodossa tyypillisesti XML-sanomana. Verkkolaskusta voidaan myös tuottaa tietokoneen näytölle paperilaskua muistuttava näkymä. Verkkolaskut lähetetään tavallisesti laskuttajayrityksen taloushallinto-ohjelmistosta, mutta laskutukseen voidaan käyttää myös toiminnanohjausjärjestelmää tai www-pohjaista laskutussivustoa.
Verkkolaskujen vastaanotto vaatii sähköisen ostolaskujen käsittelyjärjestelmän. Yritykset vastaanottavat verkkolaskut yleensä ostolaskujen sähköiseen kierrätys- ja arkistointiohjelmistoon, kun taas kuluttajat vastaanottavat verkkolaskut pääsääntöisesti verkkopankkiinsa.
Verkkolaskun kustannussäästöistä paperilaskuun verrattuna on tehty useita tutkimuksia, joskin tarkkaa tietoa on vaikea arvioida. Suurin osa verkkolaskun kustannussäästöistä syntyy laskun vastaanottajan ajansäästöstä, kun paperilaskua ei tarvitse syöttää käsin tietokoneelle eikä kierrättää fyysistä paperilaskua toimistossa.
Suomessa verkkolaskujen välitys aloitettiin vuonna 1999. Suomi ollut johtavia maita verkkolaskun käyttöönotossa. Vuonna 2005 Suomessa välitettiin 8,82 miljoonaa verkkolaskua, mikä oli noin 2 % kaikista Suomessa välitettävistä laskuista. Verkkolaskutus on lyönyt itsensä läpi parhaiten B2B-markkinoilla suurten laskumäärien vuoksi. B2B-markkinoilla verkkolasku on käytössä paitsi palvelujen tai tukkuostosten laskutuksessa, myös tavallisessa verkkokaupassa. Yritykset voivat esimerkiksi ostaa verkkokaupan tuotteita automaattisella verkkolaskulla ilman, että myyjän itse tarvitsee laskuttaa niitä. Tällaisia palveluja tarjoavat Suomessa esimerkiksi Enterpay ja Maksuturva.
Verkkolaskujen lisäksi sähköisiä laskuja välitetään runsaasti EDI-sanomina.
Suomessa toimii 23 verkkolaskun välittäjää. Näillä on erilaisia toimintamalleja: Osa välittäjistä muuntaa asiakkaansa sähköisen laskuaineison formaatista toiseen pitäen itse sanomasisällön oleellisilta osin muuttumattomana. Osa välittäjistä taas edellyttää asiakkaansa ohjelmistolta kykyä toimia standardoidulla sanomamuodolla.
Suomessa on kaksi yleisesti käytössä olevaa verkkolaskun sanomamuotoa: Finvoice ja TEAPPS (myös TEAPPSXML). Verkkolaskuoperaattoreiden välisissä yhdyskäytävissä aineisto siirretään pääasiassa TEAPPS-standardin mukaisesti. Pankkien välittämä verkkolaskuaineisto on lähes täysin Finvoice-pohjaista. Pankin toimiessa asiakkaan operaattorina on lasku osoitettava BIC-muotoisen operaattoritunnuksen kanssa käyttäen OVT:n tilalla asiakkaan IBAN-muotoista pankkitilinumeroa.
Muissa maissa on käytössä omia kansallisia standardeja, esimerkiksi Svefaktura Ruotsissa ja OIOXML Tanskassa. Euroopassa on standardointikomitea (CEN) julkaissut verkkolaskutyöryhmänsä lopputulokset vapaasti verkkosivuillaan. OASIS-järjestö julkaisi 2013 UBL-standardin, joka kuvaa useita dokumenttiformaatteja käytettäväksi yritysten välisessä viestinvälityksessä, kuten verkkolaskutuksessa.
Kansainvälisiä alan standardeja kehittää myös Yhdistyneiden kansakuntien Euroopan talouskomissio.
Matti Mainio ja Jussi Juonio
Matti Mainio ja Jussi Juonio () on yhdysvaltalainen sanomalehtisarjakuva, strippi, joka ilmestyi ensimmäisen kerran 15. lokakuuta 1907 ja jatkui vuoteen 1982. Sarjakuvan loi Harry Conway "Bud" Fisher, mutta suurimman osan aikaa (1932–1980) sitä piirsi Al Smith. Muita tekijöitä ovat olleet Ken Kling, Ed Mack ja George Breisacher.
Stripin nimi oli alkujaan "A. Mutt" ja se ilmestyi San Francisco Chroniclen urheilusivuilla. Augustus Mutt (Matti Mainio) oli pitkän hontelo, raviradoilla viihtyvä hahmo, mutta sarjan luonne muuttui, kun hän tapasi mielisairaalapotilas Jeffin (Jussi Juonio) 27. maaliskuuta 1908. Jeff kuvitteli olevansa raskaansarjan maailmanmestari James J. Jeffries, josta hänen nimensäkin juontaa. Alussa hyvinkin riehakas ja ronski sarjakuva keskittyi lähes kokonaan urheiluun ja uhkapelaamiseen, mutta sen sävy muuttui rauhallisemmaksi ja suorastaan kotoisammaksi Al Smithin aikana. Smith ei signeerannut nimeään sarjaan ennen kuin Fisher kuoli vuonna 1954.
Strippi siirtyi urheilusivuilta Randolph Hearstin omistamaan San Francisco Examineriin 7. kesäkuuta 1908, jolloin se pääsi yleiseen syndikaattilevitykseen ja nousi suureen suosioon
Fisher oli ymmärtänyt hankkia itselleen tekijänoikeuden stripin nimeen. Hänestä tuli varakas paitsi stripistä saadun tuoton myös sarjakuvalehden, animaatiolyhytelokuvien, näyteltyjen elokuvien ja oheistuotteiden takia.
Vuonna 1910 David Horsleyn "Nestor Comedies" alkoi tuottaa viikoittaista yhden kelan Mutt and Jeff -piirrettyä joka viikko. 1913 Fisher perusti oman tuotantoyhtiön ja toi markkinoille vuosien myötä yli 300 animaatioelokuvaa sankareistaan. Siitä tuli pisin animaatiosarja elokuvateattereissa koskaan. Kippari Kalle -animaatioita on enemmän, mikäli myös televisiopiirretyt lasketaan mukaan.
Stripin suosio oli niin suuri, että Yhdysvalloissa sanonta "Mutt and Jeff" tarkoittaa yhä mitä tahansa miesparia, joista toinen on pitkä ja toinen pätkä, vaikka itse sarja on Yhdysvalloissa tätä nykyä lähes täysin unohdettu. Suomalaisena vastineena voidaan hyvin nähdä Ola Fogelbergin Pekka Puupää ja Pätkä. Brittiläisestä cockney-riimittelyslangissa "Mutt and Jeff" tarkoittaa tyhmää tai kuuroa (sointuu sanan "deaf" kanssa); sillä voidaan tarkoittaa myös hyvä poliisi-paha poliisi -kuulustelutekniikkaa.
Monet underground-sarjakuvan tekijät ovat tunnustaneet saaneensa vaikutteita Bud Fisheriltä (Robert Crumb).
Matti Mainio ja Jussi Juonio ovat Suomessa tulleet tutuiksi Seura-lehden sarjakuvasivuilta. Jossain suomalaisissa lehdessä oli joskus julkaistu nimellä Pitkänen ja Pätkänen.
Avast Antivirus
Avast Antivirus on tšekkiläisen Avast Softwaren kehittämä virustorjuntaohjelmisto Windows-, Linux-, Mac OS-, Palm OS- ja Android-käyttöjärjestelmille. Ensimmäinen versio ohjelmistosta julkaistiin jo vuonna 1988, ja erityisesti ohjelman ilmainen kotiversio on nykyään yksi suosituimmista virustorjuntaohjelmistoista Windowsille. Avast-nimi tulee sanoista "Anti-virus - Advanced Set".
Ohjelmisto on saatavilla 45 eri kielellä, myös suomeksi.
Vuonna 2012 Avastilla oli 17,4% osuus tietoturvaohjelmistojen markkinoilla. Vuonna 2013 Avast-ohjelmistoja oli asennettu yli 200 miljoonaan laitteeseen.
Avast-virustorjuntaohjelmisto sai palkinnon Virus Bulletin -testessä ja Secure Computing Readers -luotettavuus palkinnon hyvien testaustulosten johdosta. Ohjelmiston käyttämä skannausmoottori on saanut ICSA Labsin ja West Coast Labsin hyväksymän sertifikaatin.
Heinäkuussa 2016 Avast! osti kilpailevan AVG:n 1,3 miljardilla dollarilla.
Avastin tuotteet käyttäjien laitteissa toimivat sensoreina, jotka etsivät ja raportoivat uhkia lähettäen niistä tiedot analysoitavaksi Avastin pilvipalvelimille. Ohjelmisto päivittää itseään noin kuuden minuutin välein pienillä tekstiviestin kokoisilla päivityksillä.
Laukka (Muhos)
Laukka on kylä Oulujoen ja valtatien 22 varrella Muhoksen kunnassa Pohjois-Pohjanmaalla. Kylä sijaitsee noin kuuden kilometrin päässä Muhoksen keskustaajamasta ja noin 27 kilometrin päässä Oulun keskustasta. Laukan naapurikylät ovat Rova, Soso, Kopsa ja Päivärinne.
Kylän keskus sijaitsee valtatien 22 ja seututien 834 risteyskohdassa, jossa sijaitsee myös Laukan silta. Maatalousvaltainen kylä levittäytyy Oulujoen molempia rantoja reunustavalle peltoalueelle.
Alueen pääväylät ovat Oulujoen eteläpuolinen valtatie 22 sekä pohjoispuolen yhdystie 8300. Aiemmin myös Oulujoki oli tärkeä kauppareitti.
Rova (kylä)
Rova on kylä ja entinen rautatien seisake Muhoksen kunnassa, valtatien 22 ja Oulun–Kontiomäen rautatien varrella, Oulujoen etelärannalla. Kylä sijaitsee noin kahdeksan kilometrin päässä Muhoksen keskustaajamasta ja noin 26 kilometrin päässä Oulun keskustasta. Alun perin maatalouspainotteinen kylä on nykyisin kehittymässä omakotitaloalueeksi.
Alueen tärkein liikenneväylä on valtatie 22. Junaliikenne Rovalla päättyi 1980-luvulla, kun Rovan seisake lakkautettiin lättähattuliikenteen päättyessä.
Cumulus fractus
Repaleinen kumpupilvi (, Cu fra) on eräs kumpupilven muoto. Se on tyypillinen Suomessa kesäisenä vuodenaikana, kun auringon lämmittämä, maanpinnan läheinen ilma konvektion johdosta nousee tiivistymiskorkeuteensa ja ilmankosteus alkaa tiivistyä näkyvään muotoon pilveksi. Konvektion jatkuessa repaleinen kumpupilvi jatkaa kasvuaan ja kehittyy tyypillisesti alaosaltaan tasaisemmaksi kauniin sään kumpupilveksi ().
Repaleista kumpupilveä voivat ulkoasultaan muistuttaa "huonon sään sadepilven" riekaleet () ja etenkin "repaleinen sumupilvi" (). Repaleisia huonon sään pilviä (pannus) esiintyy myös satavan verhopilven (As), kuuropilven (Cb) tai kumpupilven (Cu) yhteydessä. Repaleisen sumupilven syntytapa on erilainen kuin repaleisen kumpupilven, sillä repaleinen kumpupilvi voi esimerkiksi tiivistyä yllä olevasta satavasta pilvestä tulleesta sateesta. Repaleisia sumupilviä syntyy myös sumun hälvetessä.
Altostratus translucidus
Altostratus translucidus on läpikuultava verhopilvi, joka monesti enteilee sadetta, koska se liittyy lämpimään rintamaan. Aurinko paistaa tämän pilven läpi, kuin pilvi olisi himmennettyä lasia. Jos tämä pilvi paksunee niin, että aurinko ei enää näy, on odotettavissa sadetta.
Ksifos
Ksifos () on kreikkalaistyyppinen lyhyt lyömämiekka, joka palveli muun muassa hopliittien, raskaan kreikkalaisen jalkaväen, toissijaisena aseena keihään ollessa ensisijainen ase. Roomalaisten vastaava miekka oli gladius.
Ksifos poikkeaa kuitenkin myöhäisemmästä gladiuksesta teränsä osalta. Siinä missä gladius oli teräksinen ja tasaisen leveä kaikista kohdistaan, oli pronssinen ksifos terän kärjestä hiukan tyveä leveämpi. Kreikkalaisten taistelutaktiikassa raskas jalkaväki hyökkäsi falangimuodostelmassa kohti vihollisrivistöjä suuret, pyöreät, aspis-kilvet suojanaan. Kun kontakti viholliseen saatiin, alkoivat hopliitit surmata vihollisiaan nion 3-4 metriä pitkillä keihäillään. Mikäli keihäs putosi, hajosi tai sen käyttäminen oli muuten mahdotonta, ottivat sotilaat käyttöön ksifoksen, jolla pistettiin tai lyötiin vihollista kaulaan tai kasvoihin. Tosin viiltäminen oli yleisempää, sillä pehmeä pronssi taittui helposti pistossa osuessaan luuhun. Terän levennetty osa suurensi haavaa ja aseen pieni koko teki siitä helpon käsiteltävän sekasortoisissa taisteluissa.
Tangenttikiihtyvyys
Tangenttikiihtyvyys (ratakiihtyvyys) on ympyräliikkeessä radan tangentin suuntainen kiihtyvyys. Sen voi laskea kulmakiihtyvyydestä formula_1 ja säteestä formula_2 kaavalla
Kohtisuoraan tangenttikiihtyvyyttä vastaan on keskeiskiihtyvyys.
Altocumulus undulatus
Altocumulus undulatus eli aaltomainen hahtuvapilvi esiintyy 2000-5000 metrin korkeudessa. Se on "cirrocumulus"- eli palleropilveä tummempi, mutta pienempi kuin kumpukerrospilvi. Altocumulus undulatus on yleensä harmaa, mutta myös valkoisia pilviä tavataan. Pilven keskipaksuus on yleensä alle 100 metriä. Toisin kuin jotkut pilvet, altocumulus undulatus esiintyy kaikkina vuodenaikoina.
Altocumulus undulatus syntyy keskikorkeuksien windshear-tilanteessa, jolloin tuulen nopeus ja/tai suunta muuttuu äkillisesti korkeuden muuttuessa. Nopeuden muutos aiheuttaa paine-eron, joka laittaa ilmamassan aaltoliikkeeseen (vrt. aaltojen synty vedessä).
Norman Mineta
Norman Yoshio Mineta (s. 12. marraskuuta 1931 San Jose, Kalifornia) on yhdysvaltalainen poliitikko ja demokraattisen puolueen jäsen. Mineta oli Yhdysvaltain kauppaministeri 20. heinäkuuta 2000 – 20. tammikuuta 2001 Bill Clintonin ja liikenneministeri 25. tammikuuta 2001 – 7. heinäkuuta 2006 George W. Bushin kabinetissa.
Mineta syntyi San Joséssa Kaliforniassa japanilaisille maahanmuuttajavanhemmilleen. Toisen maailmansodan aikana Minetan perhe kuljetettiin eristysleirille Wyomingiin lähelle Codya satojen muiden amerikanjapanilaisten ja japanilaisten maahanmuuttajien kanssa.
Eristysleirillä sudenpentu Mineta tapasi toisen partiolaisen, Alan K. Simpsonin, tulevan Yhdysvaltojen senaattorin Wyomingista, joka usein vieraili eristysleirillä joukkojensa kanssa. Kaksikosta tuli ja he ovat vieläkin läheisiä ystäviä ja poliittisesti liittoutuneita.
Mineta valmistui Kalifornian yliopiston Berkeleyn kampuksen Walter A. Haasin liiketalouden korkeakoulusta vuonna 1953 kauppatieteiden kandidaatiksi. Sinä vuonna hän liittyi Yhdysvaltain maavoimiin ja palveli tiedustelu-upseerina Japanissa ja Koreassa. Sen jälkeen hän meni töihin isänsä Mineta Insurance Agency -vakuutusyhtiöön.
Mineta on naimisissa Danealia ”Deni” Minetan kanssa. Minetalla on vaimonsa kanssa kaksi lasta, David ja Stuart Mineta, sekä kaksi poikapuolta, Robert ja Mark Brantner.
Hänen poliittinen uransa alkoi vuonna 1967, kun San Josén kaupunginvaltuustoon pormestari Ron James osoitti hänelle paikan. Vuonna 1969 hänet uudelleenvalittiin ja hänestä tuli myös varapormestari. Vuonna 1971 hän asettui ehdolle 14 muun ehdokkaan kanssa pormestarin virasta. Mineta voitti jokaisen vaalipiirin ja yli 60 prosentin äänisaaliilla hänestä valittiin 59:s San Josén pormestari ollen ensimmäinen aasianamerikkalainen pormestari Yhdysvaltojen kaupungissa. Pormestarina Mineta lopetti kaupungin 20 vuoden vanhan nopean kasvun politiikan, joka perustui alueliitoksiin, luoden rakentamiselle vapaita alueita Itä- ja Etelä-San Joséen. Hänen varapormestarinsa Janet Gray Hayes jatkoi hänen kaupungin pormestarina vuonna 1975.
Vuodesta 1975 vuoteen 1995 Mineta työskenteli Yhdysvaltain edustajainhuoneessa edustaen Piilaakson aluetta.
Fra Filippo Lippi
Fra Filippo Lippi tai Filippo Lippi (1406 Firenze – 8. lokakuuta 1469 Spoleto) oli italialainen taidemaalari, joka vaikutti renessanssiajan Firenzessä.
Lippi perehtyi 1420-luvulla Masaccion freskoihin Santa Maria del Carminen luostarissa, jossa hän oli munkkina. Vaikka Lippi olikin munkki, oli hän luonteeltaan melko epäsovinnainen, ja sai nunna Lucrezia Butin kanssa kaksi lasta. Toinen lapsista, Filippino Lippi, seurasi myöhemmin isänsä jalanjälkiä ja kehittyi myös huomattavaksi taidemaalariksi.
Lippi lienee joutunut kirkon piirissä vaikeuksiin rakkaussuhteensa vuoksi. Cosimo de' Medici ryhtyi kuitenkin Lippin mesenaatiksi, ja Lippi saattoi jatkaa taiteellista työskentelyään.
Lippin teokset lähtevät Masaccion perinteestä, mutta niille on tyypillistä Alppien pohjoispuolisen kuvataiteen arkirealismi ja värien käyttö. Lippi sijoitti kristilliset hahmot senaikaiseen ympäristöön ilman ulkoista loistoa. Hänen tunnetuimpia teoksiaan ovat Marian kruunaus sekä Pyhän Stefanuksen ja Johannes Kastajan elämää kuvaava freskosarja.
Kid Icarus
Kid Icarus on Intelligent Systemsin kehittämä ja Nintendon vuonna 1986 julkaisema tasohyppelyvideopeli. Peli julkaistiin Japanissa Famicom Disk Systemille ja muualla Nintendo Entertainment Systemille. "Kid Icaruksen" suunnittelusta vastasi Gunpei Yokoi, ja musiikista Hirokazu Tanaka. Peli oli ensimmäinen julkaisu "Kid Icarus" -pelisarjassa.
"Kid Icarus" perustuu "Metroid"in pelimoottorille sisältäen vaakasuoraan ja pystysuoraan rullaavaa pelikuvaa. Molemmat pelit julkaistiin samana päivänä samalla "Password Pak" -myyntivaltilla (Famicom Disk Systemin versiossa oli tallennuspaikat, toisin kuin NES-versiossa, jossa oli salasanajärjestelmä tallentamiseen). "Metroidista" tuli yksi Nintendon tärkeimmistä pelinimikkeistä ja "Kid Icaruksesta" kulttiklassikko.
"Kid Icarukselle" julkaistiin Game Boylle vuonna 1991 jatko-osa nimeltään "". Peli on lähes identtinen NES-pelin kanssa, mutta sisältää joitakin uusia ominaisuuksia, kuten hypyn jälkeen mahdollisuuden leijua hitaammin maahan. Lisäksi pelissä on mahdollistaa tallentaa. Vuonna 2011 julkaistulle Nintendo 3DS -käsikonsolille on ilmestynyt jatko-osa nimeltään "".
Huolimatta "Metroidin" varjoon jäämisestä "Kid Icarus" on yleisesti tunnustettu hyväksi peliksi. Se oli 84. sijalla IGN-sivuston vuoden 2003 "Top 100 Games of All Time" (sata parasta peliä kautta aikojen) ja oli myös GameSpy-sivuston Hall of Famessa.
10. elokuuta 2004 "Kid Icarus" julkaistiin Japanissa uudestaan osana Famicom Mini Series -pelisarjaa. Peli oli yksi marraskuussa 2016 julkaistun Nintendo Classic Mini -pelikonsolin peleistä.
Altocumulus floccus
Altocumulus floccus on kokkareinen hahtuvapilvi. Sen osaset ovat kuin pumpulipalloja.
Pilvilaikut ovat erilliset ja pyöristyneet, yleensähän altocumulus koostuu litteistä osista. Pilvihattarat ovat palleromaisia, repaleisin pohjin varustettuja, ja niistä saattaa roikkua sadeviiruja.
Pilven tavallisesti litteiden osien pyöristyminen kertoo nousuliikkeestä ja rauhattomuudesta ilmakehässä. Joskus koko pilvi räjähtää suurella nopeudella ylöspäin.
Kesällä pilvi voi ennakoida ukkosta. Pilven lähisukulainen on kokkareinen kumpukerrospilvi.
Banguin yliopisto
Banguin yliopisto () on Keski-Afrikan tasavallassa toimiva julkinen yliopisto. Se toimii maan pääkaupungissa Banguissa. Hallinnollisesti yliopisto on maansa korkeakoulutuksesta sekä tieteellisestä ja teknisestä tutkimuksesta vastaavan ministerin alaisuudessa. Yliopiston rehtorina on toiminut muiden muassa Jean-Laurent Syssa-Magalé ja Faustin-Archange Touadéra.
Ennen Ranskan siirtomaan Oubangui-Charin eli nykyisen Keski-Afrikan tasavallan itsenäistymistä useimmat opiskelijat muuttivat Ranskaan suorittamaan korkeakouluopintojaan. Vuoden 1958 itsenäistymisen jälkeen valtio osallistui korkeakouluopetuksen kehittämiseen "FESAC"-säätiön myötä. FESAC toimi useiden vanhojen siirtomaiden alueilla järjestäen erikoistunutta koulutusta, esimerkiksi Keski-Afrikan tasavallassa toimi maatalousinstituutti.
FESAC:n toiminta päätty 1960-luvun lopulla. 12. marraskuuta 1969 perustettiin valtion määräyksestä Banguin yliopisto. Toiminta aloitettiin vuonna 1971. Yliopisto laajensi opetusalojaan, jotka sisältävät nykyisin maatalouden lisäksi tieteellistä tutkimusta, oikeustiedettä, taloustiedettä, maaseudun kehitystä ja vapaita taiteita.
Epäurheilijamainen käytös
Epäurheilijamainen käytös tarkoittaa käytöstä, jossa pelaaja tietoisesti rikkoo sääntöjä ja häiritsee vastustajan peliä tietoisesti esimerkiksi huudahtelemalla tai loukkaamalla vastustajaa fyysisesti tai henkisesti. Jokaisessa urheilulajissa on mahdollisuus käyttäytyä epäurheilijamaisesti ja useassa lajissa säännöt myös kieltävät epäurheilijamaisen käytöksen. Epäurheilijamaiseen käytökseen jatkuvasti syyllistyviä usein halveksitaan ja pelkkä väitekin on loukkaava.
Myös puhekielessä ja arkipäivän asioissa "epäurheilijamaisella käytöksellä" voidaan viitata henkilöön, joka rikkoo yhteisiä sääntöjä siten, että muut joutuvat kärsimään rikkojan tekojen seuraukset.
Kuolemattomat
Kuolemattomat () eli "Kymmenen Tuhatta" olivat Herodotoksen mukaan Persian kuninkaan henkivartiokaarti ja valtakunnan ammattilaisarmeija ainakin persialaissotien aikana sekä niiden jälkeen, kunnes Aleksanteri Suuri löi heidät lopullisesti Issoksen taistelussa vuonna 333 eaa.
"Kymmenen Tuhatta" kuvastaa kirjaimellisesti joukon lukumäärää, sillä sotilaiden lukumäärä pidettiin aina kymmenessätuhannessa. Tämä tarkoitti sitä, että kuolleet, haavoittuneet tai sairaat sotilaat korvattiin uusilla jotta aktiivipalveluksessa olevien lukumäärä olisi aina kymmenentuhatta. Herodotos kertoo, että jokainen "kuolematon" oli syntyperäinen persialainen tai meedialainen.
Kuolemattomat olivat raskasta jalkaväkeä, jotka saivat vaativan erikoiskoulutuksen, mutta myös sitä myöten nauttivat erikoiskohtelusta. Heillä oli sotaretkillä oma ruokansa ja erityiset karavaanit kuljettivat heidän palvelijoitaan. Sotilailla oli aseistuksenaan kevyet kilvet, lyhyet keihäät, voimakkaat jouset ja akinakes-miekat. Keihäs oli rautainen ja siinä oli, sotilaan arvosta riippuen, joko kultainen tai hopeinen vastapaino. Herodotos sanoo "kuolemattomien" vaatetuksen koostuneen tiarasta tai ohuesta huopaisesta hatusta, hihallisesta tunikasta, suomupanssarista ja housuista.
Persialaisilta ei ole jäänyt mainintaa "kuolemattomista" joten suurin osa tiedoista on saatu Herodotokselta. Nimi "kuolematon" ei kuitenkaan ole länsimaisen perimätiedon mukaan aivan osuva, sillä kuuluisimmat taistelut, joihin he osallistuivat (Marathon, Thermopylai ja Issos), päättyivät heidän osaltaan nöyryyttäviin häviöihin.